Nú er dagskrá vorþingsins 30. apríl komin á vefinn . Hún finnst undir Þing og námskeið í valmyndinni hér til hliðar og þar undir Vorþing-Vorþing 2016 . Yfirskrift þingsins er Fjölmenning og samtakamáttur og verður fjallað um viðfangsefnið frá ýmsum sjónarhornum . Við hvetjum ykkur til að skrá ykkur sem fyrst og eru skráningarupplýsingar á síðunni . Fyrirkomulagið er , eins og mörg undanfarin ár , að greiðsla ráðstefnugjalds sem er 4500 krónur er jafnframt skráning á ráðstefnuna . Heimilt er að bjóða með sér gestum utan samtakanna og eru félagskonur hvattar til að taka með sér gesti . Gestir greiða sama ráðstefnugjald og félagskonur . Innifalið í gjaldi er eins og alltaf matur , kaffi og annað sem tilheyrir . Seldir verða happadrættismiðar í tengslum við þingið og kosta þeir 500 krónur . Heimilt er að kaupa eins marga miða og hver vill : - ) . Miðana má greiða um leið og ráðstefnugjaldið en einnig verður hægt að kaupa þá á staðnum . Happadrættið er hugsað til að styrkja gott málefni og eru vinningar gjafirnar sem samtökunum bárust á afmælinu síðastliðið haust en það var ósk gefenda að hlutirnir yrðu notaðir í einhverskonar  uppboð  og ágóðanum varið til að styrkja gott málefni .